《答阮淇涟》
明代·梁维栋

一辞燕赵返故乡，匹马萧萧奔夕阳。新冢偶怜涕泪合，故人遥隔海天长。

东来鱼雁双开瞑，西望松楸几断肠。登眺有期禄不逮，满山猿鹤助悲伤。

作者简介：梁维栋，字完太。恩平人。明神宗万历三十一年（一六〇三）贡生，后任陕西同州州同，两视州篆，政绩大著。将不次擢，遽谢病归。寻幽山水间，吟咏自适，以寿终。有《水阁诗钞》。民国《恩平县志》卷一九有传。